open-index/open-wikipedia-markdown huggingface dataset:
Teddington

**Teddington** er et forstadsområde i det sørvestlige London på den nordsiden av elva Themsen, mellom Hampton Wick og Twickenham. Det strekker seg innover i landet fra Themsen til Bushy Park i bydelen Richmond upon Thames. Historisk var det innenfor Middlesex, men ble en del av distriktet Richmond upon Thames i 1965. Området er hovedsakelig et boligområde som strekker seg fra Themsen og til Bushy Park med en lang hovedgate preget av puber, restauranter, underholdningssentre og treningssentre ved elvesiden.

## Etymologi
En myte (fremmet av Rudyard Kipling) ville ha det til at stedsnavnet Teddington var en forvanskning av *Tides End Town* (= byen der tidevannet snur) - men det stemmer ikke.
Stedsnavnet Teddington er avledet fra navnet på en angelsaksisk høvding som het Tuda. Stedet var i angelsaksisk og normannisk tid kjent som **Todyngton** og **Tutington**.

Men det er riktig at Teddington er så langt som Themsens tidevann rekker, opp til *Tide End Cottage*-puben. *[[Port of London]]* (London havn) strekker seg helt opp til slusen i Teddington. Det går ferge fra Teddington nedover til Limehouse.

## Født i Teddington
* Noël Coward (1899-1973)
* Keira Knightley (1985-)

## Referanser


## Litteratur
* Sheaf, John; Howe, Ken (1995): *Hampton and Teddington Past*. Historical Publications. ISBN 0-948667-25-7
* Howe, K.; Cherry, M. (1998): *Twickenham, Teddington and Hampton*. (Britain in Old Photographs), Sutton Publishing.

## Eksterne lenker
* 
* Teddington, British History Online
* Teddington Online
* Teddington Society
* Teddington Studios
Will Knightley

**Will Knightley** (født 1946) er en britisk skuespiller. 

Han har for det meste spilt i teater og er en av grunnleggerne av Half Moon Theatre i London. 

Han har bodd hele livet i London hvor han ble født. Foreldrene var Violet og William Francis Knightley. Han hadde en eldre bror som het Colin. Han debuterte på en scene i 1963 i skuespillet *Wolfshead: The Legend of Robin Hood*. Han studerte ved Central School of Speech and Drama. 

Han er faren til skuespilleren Keira og komponisten Caleb Knightley.

## Referanser


## Eksterne lenker
*
Motorsykkelhjelm

**Motorsykkelhjelm**, i lovverket kalt **styrthjelm**, er en type hodebeskyttelse som brukes av motorsykkelførere, passasjerer og førere av andre kjøretøy hvor man sitter ubeskyttet, som ATVer og mopeder. Hovedformålet er motorsykkelsikkerhet &mdash; å beskytte hodet ved sammenstøt, velt og andre uhell og redusere risiko, forhindre eller begrense hodeskader eller redde kjørerens liv. Et utvalg nedsatt for å vurdere påbud, konkluderte i 1962 med at de ikke ville anbefale det for motorsykkel, scooter eller moped, men i stedet drive holdningskampanje for bruk.

I 1977 ble påbudet innført, og trådte i kraft i 1979, i første omgang for førere og passasjerer over fylte 15 år, med henvisning til dårlig utvalg hjelmer for de yngre. Til tross for at det er til ulempe for religionsutøvelsen, gjelder påbudet  også sikher.

Et styrthjelm-utvalg var blitt nedsatt i 1960, og kartla i første omgang ulykkesomfang. De fant lavere ulykkesprosenter for motorsykkel og moped enn i de fleste europeiske land, men de mange hodeskadene utgjorde allikevel en meget stor belastning for sykehusene og samfunnet. Rapporter fra politimestrene antydet at 37 % liv villa ha vært reddet ved bruk av hjelm. Frankrike og England hadde satt minimumskrav til hjelmene, og det ble arbeidet for en internasjonal standard i ECE (FNs økonomiske kommmisjon for Europa), og utvalget anbefalte kravene i British Standard inntil ECE ble ferdige. Den største aktøren var på det tidspunktet Tommyhjelmen, med produksjon i Drammen. Allerede brukte omkring 70 % av motorsykkel- og scooterførerne og omkring 25 % av mopedførerne hjelm. Det stod mellom påbud og propaganda. Man fryktet problemer ved håndhevingen, og mente at det var de mest ulykkesutsatte som var minst tilbøyelige til å påvirkes verken av propaganda eller forbud. Utvalget gikk derfor i 1962 inn for å utsette påbud og i første omgang satse på propaganda og videre forskning. Først i 1979 skulle et påbud tre i kraft.

Noen hjelmer er utstyrt for å gi ekstra komfort med ventilasjon, ansiktsbeskyttelse (visir), hørselsvern, interkom etc. Hjelmbruk kan føre til ubehag hos brukerne fordi de blir varme, tunge eller kløer. Hjelmbruk kan også føre til økt komfort på grunn av varme, demping av vind og motordur, solskjerming, og skjerming av regn og sprut.

Typer:
* Helhjelm
* Halvhjelm
* Åpen eller 3/4 hjelm
* Modulær / vippehjelm
* Terrenghjelm

## Se også
* Bilhjelm

## Referanser
Alice White-saken

***Alice White-saken*** (originaltittel: *Blackmail*) er en britisk filmthriller fra 1929 regissert av Alfred Hitchcock. Hovedrollene spilles av Anny Ondra, John Longden og Cyril Ritchard. Filmen er basert på et skuespill med samme tittel skrevet av Charles Bennett.

*Blackmail* regnes som Storbritannias første lydfilm. Det eksisterer både en lydversjon og en stumfilversjon av filmen.

## Handling
En politi-inspektør fra Scotland Yard (Longden) blir utsatt for utpressing når han tier om sin datters tilknytning til et mord.

## I rollene
* Anny Ondra – Alice White
* Sara Allgood – Mrs. White
* Charles Paton – Mr. White
* John Longden – Det. Frank Webber
* Donald Calthrop – Tracy
* Cyril Ritchard – Mr. Crewe (the artist)
* Hannah Jones – Mrs. Humphries (the landlady)

## Referanser


## Eksterne lenker
*
Kotsjan

**Kotsjan** (bulgarsk: Кочан) er en landsby i fylket Blagoevgrad (Bulgaria), med  innbyggere.

## Referanser


## Eksterne lenker
*
Dunam

En **dunam** eller **dönüm**, **dunum**, **donum** er en måleenhet for areal. Den ble brukt i Det osmanske riket og er fremdeles i bruk, i varierende standardiserte versjoner, i mange av landene som tidligere var en del av Det osmanske riket. Målenheten var opprinnelig definert som «førti vanlige skritt i lengden og førti vanlige skritt i bredden», men varierte vesentlig fra sted til sted.

Navnet *dönüm*, fra osmansk ضنمق / *dönmek* (å snu), er antakelig et oversettelseslån av det bysantinske *[[stremma]]*, som hadde samme størrelse. 

En **metrisk dunam** tilsvarer:
* 1000 kvadratmeter
* 10 ar
* 1 dekar
* 0.1 hektar

## Referanser
Toropets

**Toropets** (russisk: Торо́пец) er en by i Tver oblast i Russland. Den ligger i Valdajhøydene, ved elva Toropa, rundt 270&nbsp;km vest for Tver.

## Historie
Byen ble første gang nevnt i krøniker allerede i 1074. Den tilhørte da fyrstene i Smolensk. I 1167 var byen stor nok til å ha egne fyrster. Den mest kjente av den var Mstislav den modige, hvis sønnesønn Aleksander Nevskij giftet seg med Aleksandra av Polotsk i Toropets i 1239. 

På midten av 1400-tallet havnet byen under Storhertugdømmet Litauen, som måtte avstå den til Ivan III etter slaget ved Vedrosja i 1503. Tidlig på 1600-tallet ble Toropets plyndret av den polske armeen. I 1777 ble byen en del av Pskov gubernija. 

I 1935 ble byen lagt inn under Kalinin oblast (dagens Tver oblast). Byen var okkupert av Wehrmacht fra 29. august 1941 til 21. januar 1942, da den ble frigjort under Toropets-Kholm-operasjonen.

## Demografi
Befolkningsutvikling:
:

## Referanser


## Eksterne lenker
*
Aleksandr Nevskij (film)

***Aleksandr Nevskij*** (originaltittel: *Александр Невский*) er en sovjet-russisk episk historisk krigsdrama fra 1938 regissert av Sergej Eisenstein og Dmitrij Vasiljev. Filmens handling er lagt til Russland på 1200-tallet og er basert på livet til hærføreren Aleksandr Nevskij. I år 1242 invaderes landet av Den tyske orden og befolkningen sender bud på Aleksandr som danner en folkehær som omsider slår inntrengerne tilbake. Rollen som Aleksandr spilles av Nikolaj Tsjerkasov. 

Musikken er ved Sergej Prokofjev.

## Handling
Tyske riddere invaderer og erobrer byen Pskov ved hjelp av en forræder kalt Tverdilo, og de massakrer store deler av befolkningen. De møter fra motstand fra bojar og kjøpmenn fra Novgorod. Innbyggerne fra Novgorod var også med i det avgjørende slaget på den frosne Tsjudskoje-sjøen, i det endelige slaget for å beseire riddere.

Historien følger også Vasilij Buslaj og Gavrilo Oleksitsj, to berømte krigere fra Novgorod som var gode venner. De leder hver sin del av Novgorod-styrkene. Men begge to ønsker også å gifte seg med Olga Danilovna, en vakker kvinne fra Novgorod som begge mennene elsker. Vasilisa, datteren til en boyar drept av tyskerne, slutter seg snart til Novgorod-styrkene som soldat ved frontlinjen. Hun og Vasilij slåss side ved side, noe som gjør stort inntrykk på Vasilij.

## Om filmen
Filmen har av mange blitt tolket som en slags advarsel mot den tyske fare to-tre år før andre verdenskrig, men mye kan også tale for at den kan sees i sammenheng med de økende nasjonalistiske tendensene til Josef Stalin. Den ble meget populær i Sovjet hvor den ble sett av over 23 millioner i løpet av de første fem måneder den gikk på kino.

På grunn av Molotov–Ribbentrop-pakten i 1939 ble filmen trukket fra kinovisning i Sovjetunionen. Dette endret seg drastisk da Tyskland i 1941 allikevel angrep Sovjet. Scener fra filmen ble også benyttet i den amerikansk propagandafilmen *The Battle of Russia*, lagd av Frank Capra.

Den norske versjonen fra 1939 ble utsatt for en del filmsensur: 2. akt Barneofring 12 meter 4. akt. Drukningsscene 12 meter = 24 meter. Filmen ble utgitt usensurert i 1971.


Fil:Nevsky2.jpg|Teutoniske prester forbereder hengningen av en russisk motstandsleder
Fil:Nevski7.jpg|Prins Aleksandr Nevskij snakker med mongolenes utsending 

## I rollene
* Nikolaj Tsjerkasov - Prins Aleksandr Nevskij
* Nikolaj Okhlopkov - Vasilij Buslajev
* Andrej Abrikosov - Gavrilo Oleksitsj
* Dmitrij Orlov - Ignat
* Vasili Novikov - Pavsja
* Nikolaj Arskij - Domasj Tverdislavitsj
* Varvara Massalitinova - Amelfa Timofejevna, Buslajevs mor
* Vera Ivasjova - Olga Danilovna, en kvinne fra Novgorod
* Aleksandra Danilova - Vasilisa, en kvinne fra Pskov
* Vladimir Jersjov - Hermann von Balk, stormester av Den tyske orden
* Sergej Blinnikov - Tverdilo, forræderen fra Pskov
* Ivan Lagutin - Ananij, en munk
* Lev Fenin - Erkebiskopen 
* Naum Rogozjin - Munken med sort hette

## Media

## Referanser


## Eksterne lenker
*
* Filmklipp (forberedelsen til slaget utenfor Pskov) (YouTube)
Otto Emil Birkeli

**Otto Emil Birkeli** (født 1877, død 1952) var en norsk misjonær og religions- og misjonshistoriker fra Stavanger.

Han tok eksamen ved Misjonsskolen i Stavanger i 1902 og reiste det følgende år i Det Norske Misjonsselskaps tjeneste til Madagaskar, hvor han virket til 1919. Han ble lærer ved Misjonsskolen i Stavanger i 1923, forstander samme sted 1937. Birkeli redigerte i en årrekke Norsk Misjonstidende. Han arbeidet også blant annet innenfor fagene etnografi og psykologi. Av hans religionshistoriske publikasjoner må nevnes Fedrekult i Norge (1938, avhandling for den filosofiske doktorgrad; han var den første som tok denne uten å være student), Fedrekult (1943) og Religionshistorie; formlære (1946). 

Hans viktigste misjonshistoriske arbeider er En ørkenvandrer; Norges første Afrikamissionær H.C. Knudsen (1925), Misjonshistorie (2 bd., 1935-37), Vest-Madagaskar (i Det Norske Misjonsselskaps historie i hundre år, bd. IV) og Liv i vekst; Stavanger krets av Det norske misjonsselskap 1846-1946.

## Referanser
Sharman Macdonald

**Sharman Macdonald** (født 1951) er en skotsk dramatiker og tidligere skuespiller.

Hun studerte ved University of Glasgow hvor hun tok eksamen i 1972.

Hun ble gift med den engelske skuespilleren Will Knightley i 1976, og er mor til Caleb og Keira Knightley.

## Referanser


## Eksterne lenker
*
Jon Birgersson

**Jon Birgersson** (født tidlig 1100-tallet, død 24. februar 1157) var fra 1135 biskop i Stavanger og ble i fra 1152/1153 den første erkebiskop som residerte i Nidaros, da Nidaros erkebispedømme ble opprettet. Biskop Reidar ble utnevnt i Roma i 1151, men døde på hjemveien. Jon var ikke i Roma, men ble vigslet og fikk overrakt sitt verdighetstegn palliet, et hvitt ullbånd med svarte kors, av kardinal Nicolaus på vegne av paven.

## Referanser
Torzjok

**Torzjok** (russisk: Торжо́к) er en by i Tver oblast i Russland. Den ligger ved elva Tvertsa, 60&nbsp;km vest for Tver.

## Historie
Torzjok ble første gang nevnt i en krønike i 1139. Mongolene brente byen i 1238, men de fortsatte ikke nordover til Novgorod. På den tiden kontrollerte byen den eneste ruten for kornleveranser til Novgorod. Hvis Torzjok blokkerte ruten ville det bli kornmangel og hungersnød i Novgorod. Torzjok ble derfor kjent som nøkkelen til Novgorod-republikken og skiftet ofte hender under føydale kriger.

Byen ble innlemmet i Storfyrstedømmet Moskva med resten av Novgorod-republikken i 1478. Den polske armeen plyndret ofte byen i den store urotiden. Under det russiske keiserdømmet ble Torzjok kjent som en viktig poststasjon på hovedveien fra Moskva til St. Petersburg.

## Demografi
Befolkningsutvikling:
:

## Severdigheter
Torzjoks arkitektoniske monumenter omfatter flere sognekirker bygget på 1600-tallet eller tidlig på 1700-tallet. Under Katarina den store ble det gamle Boris og Gleb-klosteret ombygd i nyklassisk stil av en lokal landeier, fyrst Lvov. Byens hovedkirke er katedralen fra 1374. I tillegg finnes også Katarina II's lille reisepalass. 

## Kjente personer fra Torzjok
* Alexej von Javlenskij, russisk ekspressjonistisk maler

## Referanser


## Eksterne lenker
* 
* Torzjok i nye og gamle foto
Til Dovre faller

***Til Dovre faller*** er en EP av det norske bandet Glittertind, sluppet i 2005. EP-en er en markering av Norges 100 år som selvstendig nasjon, og ble utgitt på det nederlandske plateselskapet Karmageddon Media. Albumet ble gitt ut på nytt på samleplaten *Evige Asatro/Til Dovre Faller* på Napalm Records i 2009. 

Tittelen på EP-en er tatt fra siste del av Eidsvoldseden, «Enig og tro til Dovre faller!»

Torbjørn Sandvik har med seg Henri Sorvali på synth, og sto ellers for de andre instrumentene selv. Med unntak av «The Battle of Stiklestad» er alle låtene på norsk.

*Til Dovre faller* fikk jevnt over god kritikk i pressen. *Musikkavisen* kalte den «En fin EP på alle måter», mens puls.no omtalte EP-en som «en solid gjennomført pakke». *[[Trønder-Avisa]]* trakk frem «Rolandskvadet» som en spesielt god låt.

## Sporliste
# «For Norge, Kjæmpers Fødeland»
# «Flaumen går, i Noreg er vår»
# «Rolandskvadet»
# «Norge i rødt, hvitt og blått»
# «Per Spelmanns bane»
# «Svart natt»
# «The Battle of Stiklestad»

## Referanser
Askell Jonsson

**Askell Jonsson** eller **Åskell Jonsson** var biskop i Stavanger fra 1226 til 1254. 

Fødselsåret er ukjent; man antar at han døde i 1254. Hans far var trolig Jon Gautsson fra Ornes i Sogn. Broren var Arnbjørn Jonsson, først bagler- og senere birkebeinerhøvding.

Det er kjent at han før bispeutnevnelsen var en av kong Håkon Håkonssons betrodde menn, og hadde oppdrag som kongens sendemann til kong Henrik III av England. Askell var først kapellan, deretter erkediakon i Bergen. I 1226 ble han utnevnt til biskop av Stavanger. Askell var også til stede da kong Håkon Håkonsson ble kronet i Bergen i 1247. 

## Referanser
Heroes

**Heroes** (engelsk for «helter») kan sikte til:

* Heroes (TV-serie) –  amerikansk science fiction- og eventyrserie som gikk på NBC fra 2006 til 2010.
* Heroes of Might and Magic – en spillserie fra New World Computing. 
* “Heroes” (album) – et musikkalbum av David Bowie.
* Heroes (Måns Zelmerlöw) – sang med Måns Zelmerlöw som vant Eurovision Song Contest 2015.
* “Heroes” (sang), en sang av David Bowie.
* *[[Heroes (Sabaton-album)]]*, et musikkalbum av det svenske power metal-bandet Sabaton.

## Se også
* Hero (pekerside)
* ''Heros'' (ciklider), en gruppe piggfinnefisker
Innsamlingsforum

**Innsamlingsforum** er en årlig to dagers konferanse som arrangeres i Stockholm i mai. Konferansen er nordens største arena for innsamling, kommunikasjon, ledelse, med mer for ideelle organisasjoner. Konferansen arrangeres i mai hvert år av FRII.

Innsamlingsforum er et kompetanse– ressurs– og servicesenter for ideelle organisasjoner som ønsker å lære mer om inntektsskapende aktiviteter. 

Innsamlingsforum samler rundt 130-150 deltakere fra norske og svenske organisasjoner.

## Eksterne lenker
* FRIIs offisielle hjemmeside
Fernando Verdasco

**Fernando Verdasco** (født 15. november 1983 i Madrid) er en spansk tennisspiller.

Verdasco er en offensiv baseliner. Hans beste slag er forehand, som inneholder mye kraft og spinn.  
Han har en veldig høy 1. serve-prosent, hvor sliceserven på fordelsiden regnes som hans beste. Verdasco er god på alle underlag.

Hans beste resultat i Grand Slam-sammenheng er en semifinale i Australian Open i singel, og en semifinale French Open i dobbel. På ATP-touren har han vunnet åtte titler.

## Referanser


## Eksterne lenker
* 
*
Bjergstedparken

**Bjergstedparken** er et parkanlegg i Stavanger kommune, litt nordvest for bysenteret.  

## Kuppelhallen
Sentralt i parken er Kuppelhallen. Den ble bygd i 1961 som en messehall. Den var samtidig Stavangers største konserthall med plass til 2000 personer. Det var et stort golv som ble byens største dansested, og med plass til stoler under konserter. Her var det blant annet konserter med:
* Cliff Richard and The Shadows i 1961.
* The Hollies i 1966

I 1980 startet ombyggingen av hallen til en moderne konserthall. Det var åpningskonsert med Stavanger Symfoniorkester 16.9.1982. Det er en konserthall med plass til 1100 tilskuere.

## Bjergsted Musikksenter
I parken ligger Bjergsted Musikksenter med blant annet Stavanger Konserthus som er tilholdssted for Stavanger Symfoniorkester, Musikkhuset som rommer Rogaland Musikkonservatorium og et musikkskolebygg. Nær parken er også den gamle hermetikkfabrikken Sandvigå 27, som huser et internasjonalt kultursenter.

## Galleri

Fil:Kuppelhallen i Bjergsted.jpg|Kuppelhallen. 
Fil:Steinstøtte for skuta Rstauration 1825.jpg|Steinstøtte til minne om skuta Restauration som sendte de første emigrantene fra Norge til USA i 1825. Den står i parken.
Fil:Sjakkbrett og Kuppelhallen i Bjergstedparken.jpg|Sjakkbrettet med Kuppelhallen i bakgrunnen.


## Referanser


## Eksterne lenker
*
Piacenza Calcio

**Piacenza Calcio** er en fotballklubb som ble grunnlagt i Piacenza, Italia. Klubben ble stiftet i 1919 og spiller for tiden i italiensk Lega Pro Prima Divisione. Lagets farger er rødt og hvit. 

Klubben vant Anglo-Italien Cupen i 1986. Den beste plasseringen de har hatt i deres hjemliga er 12.-plassen i Serie A, som de har oppnådd to ganger i 1997/1998 og 2001/2002. 

Piacenza er best kjent for deres sterke motvilje til å bruke utenlandske spillere. Nesten hele laget består av Italienske fotballspillere, men det er noen utenlandske spillere. Vanligvis pleier de å være fra Europa.

## Kjente spillere
*  Filippo Inzaghi
*  Simone Inzaghi
*  Alberto Gilardino
*  Massimo Taibi
*  Dario Hübner
*  Enzo Maresca
*  Sergio Volpi
*  Eugenio Corini
*  Lorenzo D'Anna
*  Valerio Fiori
*  Alessandro Lucarelli
*  Marco Marchionni
*  Antonio Nocerino
*  Simone Pepe
*  Amauri
                    
## Eksterne lenker
*
Arne Hoel (bandyspiller)

:*For skihopperen med samme navn, se [[Arne Hoel]].*
**Arne Hoel** (født 8. april 1930 i Drammen, død 24. september 2006) var en norsk idrettsutøver. Han representerte Drafn og var målvakt i bandy og ishockey, samt utespiller i fotball. Hoel debuterte på det norske bandylandslaget i 1958 og spilte totalt tre landskamper. Han tok til sammen ni norgesmesterskap i bandy i perioden 1950–1964. Hans yngre bror, Per, fikk også landskamper som bandykeeper.

## Referanser
Carlos Vela

:*For andre med det samme etternavnet, se [[Vela]]*

**Carlos Alberto Vela Garrido** (født 1989) er en meksikansk tidligere fotballspiller som i mange år var spiller for den spanske klubben Real Sociedad og den amerikanske klubben Los Angeles FC.

Han har tidligere spilt  i Osasuna på utlån fra Arsenal. Vela startet karrieren sin i Chivas de Guadalajara.

Vela scoret sitt første mål for A-laget til Arsenal i ligacupkampen mot Sheffield United, 23. september 2008.

## Landslaget
Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Risavika

**Risavika**, eller Risavigå, som den også kalles, er en havbukt ut mot Nordsjøen i Sola kommune, Rogaland. Risavika ligger ved Tananger, på Fjørenes-halvøya mellom Hafrsfjord og Nordsjøen, vest for Stavanger.

Risavika er en betydelig forsyningsbase for petroleumsvirksomheten og har en stor havn som skal bygges ut og bli Norges største containerhavn. Den eies av selskapet Sola Havn AS.

Shell hadde tidligere et raffineri i Risavika, men det ble nedlagt i 2000. Tomten etter raffineriet er renset og brukes nå til containerhavn og utenriksterminal. Lyse driver innførsel av gass fra Kårstø til sin terminal i området og har  bygget et LNG-anlegg.  Flere nasjonale og internasjonale oljeselskap har hovedkvarter i Risavika og området regnes som Norges kjerneområde for oljeindustrien.
Tore Strand Olsen

**Tore Strand Olsen** (født 22. juli 1970) er en norsk tegneserieskaper.

Han debuterte som tegneserieskaper i avisa *[[Demokraten]]* i 1988, og har arbeidet profesjonelt med tegneserier siden 1990, for det meste frilans.

Tore S. Olsen har også holdt en rekke tegneseriekurs for barn og unge.

## Tegneserier
* Humorserien *[[Ørn Bjørn og Jørn]]* ble første gang utgitt i magasinet *[[Pyton]]* (nr. 4) i 1995. I 2003 ble boken *[[De hundre beste Ørn Bjørn & Jørn]]* utgitt. 
* I 2001 utgav Tore Strand Olsen, sammen med Ola A. Hegdal (tekst), tegneseriealbumet *Jeg, Arne Næss*. En biografisk tegneserie om filosofen Arne Næss
* I 2003 utgav Olsen og Hegdal *Blått blod, den oppsiktsvekkende og foruroligende historien om kronprins Haakon, Johnny fra Stovner og det norske monarkiets fall og gjenoppstandelse* 
* I 2006 utgav Olsen og Hegdal *Ibsens ripsbusker og andre litterariteter*. Denne er basert på en serie fra bladet Bok og Bibliotek.
;Plateillustrasjoner 
* L.Y.D.: *[[Familien Ost &ndash; en rockeopera]]* (1998)
* L.Y.D.: *[[Familien Ost &ndash; Ostedisk 2]]* (1999)

## Utmerkelser
* 1997: Sproingprisen for *Tore Hund*
* 2001: Kultur- og kirkedepartementets tegneseriepris for *Jeg, Arne Næss* med Ola A. Hegdal.

## Referanser


## Eksterne lenker

* Tore Strand Olsens egen blogg, med omtale og tegninger av egne utgivelser
* tegneserier.no: ''kort portrett''
* ibsen.nb.no: Hegdal & Olsens versjoner av Ibsen
* Morten Harper: anmeldelse av ''Jeg, Arne Næss''
Shane

:*For mannsnavnet Shane, se [[Sean]].*

***Shane*** er en amerikansk western-dramafilm fra 1953 regissert av George Stevens. Filmen handler om revolvermannen Shane, som under sine reise, kommer noen hardt plagede farmere til unnsetning. Farmerne trues og trakasseres av en lokal landeier som ønsker å overta eiendommene deres. Hovedrollene spilles av Alan Ladd, mens sentrale biroller spilles av Jean Arthur, Van Heflin, Brandon deWilde og Jack Palance. Filmen er basert på ei bok skrevet av Jack Schaefer.

## Handling

Wyoming på 1890-tallet: Den hederlige Joe Starret har bygget et hjem for seg og sin familie, men blir trakassert av Rufus Ryker og hans brødre, som eier det meste av landet deromkring. Da det ikke lykkes å skremme ham til å selge, beslutter Rykerbrødrene, som har fått assistanse av revolvermannen Wilson, å drepe ham. Dette forhindres av Shane, en revolvermann som har slått seg ned på Joes gård og er blitt familiens gode venn. Shane ordner det hele med sine never og sin pistol – med den siste knuser han hele Rykerbanden – hvoretter han vender tilbake til sin tidligere beskjeftigelse. Til stor sorg for Joes lille sønn Joey, for hvem Shane var blitt et lysende ideal.

## Om filmen
Denne filmen fornyet i sin tid sjangeren og ble prototypen på en intellektuell western. Det er et symbolsk drama med fin balanse mellom poesi og action. I forståelsen av det onde og hvorfor det må beseires, legger filmen vekt på skildringer av personene. I 1993 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry. Filmen ble i 1997 rangert som #69 på filmlista AFI's 100 Years…100 Movies i USA. Den har fått så mye som 97 % på Rotten Tomatoes. 

*Shane* vant en Oscar for beste kinematografi (Loyal Griggs) og var nominert i 5 andre kategorier.

Den norske 1953-versjonen ble noe klippet (scener med slagsmål). Filmen ble utgitt usensurert i 1974.

Det amerikanske filminstituttet har kåret figuren Shane til filmhistoriens 16. beste helteskikkelse.

## I rollene

## Referanser


## Eksterne lenker
*
Karnapp

**Karnapp** er et mindre, ofte smalt utbygg som ligger utenpå selve byggets fasade eller hushjørne. Et karnapp har vinduer og tak og står i direkte forbindelse med rommet innenfor. Det kan være et *hengende karnapp* som hviler på en utkragning, stå på søyler eller stå på en grunnmur. Karnappet kan avsluttes med et eget tak eller en altan. 

Karnapper var tidligere svært vanlige i norske byer, og særlig i Christiania, hvor det omkring 1775 fremdeles var flere enn 110 karnapper. I 1745 ble det forbudt å bygge nye karnapper ut på de offentlige fortauene fordi de hindret ferdselen. Fremdeles finnes seks karnapper i Kvadraturen. Karnappene i Christiania sto alle på gategrunn og var ikke «hengende». De var nyttige både som utvidelse av en stue og som arbeidsplass for håndverkere eller husmødre som trengte godt arbeidslys. Lys fra tre sider kunne utvide arbeidstiden innendørs i den mørke årstiden.

## Noter



## Litteratur
* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
* Roede, Lars: *Byen bytter byggeskikk – Christiania 1624–1814*. Oslo, AHO 2001, ISBN 8254701202, s. 123-125, 172.

## Eksterne lenker
*
Sotehaugen

**Sotehaugen** er en gravhaug på Jåsund, i Sola i Rogaland. 

Haugen ligger like vest for innseilingen til Hafrsfjord. Den er 37,5 meter i diameter og 5 meter høy. Lokal tradisjon er at «Sote jarl», som ifølge Snorres Harald Hårfagres saga falt i slaget i Hafrsfjord, være gravlagt her. 

Ved en utgravning i 1842 fant man imidlertid en mannsgrav fra eldre bronsealder.
## Referanser
Hellestøstranden

**Hellestøstranden** er en sandstrand i Sola kommune, Rogaland. Her finner man også Hellestøfjell, eller Hellestøveten som den også kalles, som har blitt brukt som et kjent sjømerke i lang tid. Hellestøfjellet har en høyde på 92 moh. Hellestø ligger sørvest for Stavanger lufthavn og  sentrum i Sola.

I Jærmålestokk er Hellestø en liten strand. Feistein fyr ligger på høyre hånd ute i havet.
Andrej Dundukov

**Andrej Dundukov** (født 12. november 1966) er en tidligere russisk kombinertløper som representerte Sovjetunionen. Han vant to VM-medaljer i sølv på normaldistansen i VM 1989 etter Trond Einar Elden og en bronsemedalje i lagkonkurransen i VM 1987. Han var den første russeren som vant et kombinertrenn i Holmenkollen. Det gjorde han i 1990. Han har i tillegg en verdenscupseier fra et renn i 1986.

## Referanser


## Eksterne lenker
*
Vito Mannone

**Vito Mannone** (født 1988) er en italiensk fotballspiller.

Han har tidligere spilt for blant annet . 

Mannone ble signert av Arsène Wenger sommeren 2005. Han undertegnet en treårs kontrakt på en verdi av £350&nbsp;000 fra . Han fikk sin debut for Arsenal i en treningskamp mot Barnet 16. juli 2005, der Arsenal vant 4-1. 

Den 19. desember 2007 kunngjorde Arsenal at Mannone undertegnet en ny langtidskontrakt.

## Referanser


## Eksterne lenker
*
Andreas Schaad

**Andreas Schaad** (født 18. april 1965) er en tidligere sveitsisk kombinertløper. Han vant to medaljer i lagkonkurranser i OL i både 1988 og i 1994. Han vant også sølv i lagkonkurransen under VM 1989.

## Referanser


## Eksterne lenker
*
Paul Rodgers (fotballspiller)

**Paul Rodgers** (født 6. oktober 1989 i Edmonton, London) er en engelsk fotballspiller, som nå har blitt løst fra sin kontrakt med Arsenal. Han har også blitt tatt ut for England Under 19 lag. Han fikk sin Arsenal-debut mot Barnet i en treningskamp i juli 2007. 

Rodgers spiller back og har spilt regelmessig for Arsenals reserver. Han undertegnet på en profesjonell kontrakt med Arsenal på starten av 2007-08 sesongen. Selv om han enda ikke har spilt for førstelaget i en offisiell  kamp, ble han  i september 2007 kalt inn i Arsenals UEFA Champions League tropp, og gitt draktnummer 37.

## Referanser


## Eksterne lenker
*
Kaljazin

**Kaljazin** (russisk: Каля́зин) er en by i Tver oblast i Russland. Den ligger ved elva Volga, 125&nbsp;km øst-nordøst for Tver. 
Kaljazin er først nevnt på 1100-tallet som en sloboda, eller bosetning for personer som var fritatt for å betale skatter. Byens betydning vokste sterkt med grunnleggelsen av Makarjevskij-klosteret på motsatt side av Volga på 1400-tallet. Dette klosteret var det mest bemerkelsesverdige landemerket i Kaljazin og besto av mange bygninger av historisk interesse, herunder et refektorium fra 1525. 

I 1940 ble klosteret og storparten av den gamle bydelen satt under vann som følge av byggingen av Uglitsj-reservoaret. Byen ble etter det i praksis flyttet til et nytt og høyere sted.

## Demografi
Befolkningsutvikling:
:

## Referanser


## Eksterne lenker
* 
* Kaljazins historie (russisk)
* Fotografier fra Kaljazin
David Seaman

**David Andrew Seaman** (født 19. september 1963 i Rotherham) er en tidligere engelsk fotballspiller som i løpet av karrieren var målvakt i flere klubber. Den mest kjente klubben er Arsenal FC, den siste var Manchester City FC. Han pensjonerte fra fotballen 13. januar 2004, på grunn av en skulderskade. Han ble utnevnt til medlem av Order of the British Empire i 1997 for tjenester til sporten. 

Toppen av hans karriere var i løpet av hans periode som Arsenals og s målvakt. I løpet av tiden i Arsenal vant han mange medaljer samt tre ligamesterskap (1991, 1998, 2002), fire FA-cuper (1993, 1998, 2002, 2003), ligacupen i 1993 og europacupen i 1994. I løpet av denne tiden spilte han også i VM 1998 og 2002 samt EM 1996 og 2000. Han er den målvakten som har spilt nest flest kamper for Englands landslag. Med sine 75 kamper har han bare Peter Shilton foran seg på listen.

## Referanser


## Eksterne lenker
*
Johannes Farestveit

**Johannes Farestveit** (født 11. mars 1923 i Modalen, død 16. september 1995 i Larvik) var Norsk barneblads redaktør, tegneserieskaper, barnebokforfatter og oversetter.

Farestveit var utdannet lærer, og var redaktør av Norsk Barneblad fra 1956 til 1979. I hans tid i bladet, i 1963, flyttet redaksjonen til Larvik. Gjennom arbeidet med bladet og dets forlag fikk Farestveit arbeide med et bredt spekter av skrift- og kulturoppgaver, blant annet med over 20 oversettelser, og med manuskriptansvar for tegneserien Smørbukk i hele sin redaktørtid fra 1956 til 1979. *[[Tuss og troll]]* skrev han fram til 1986. 

Han fikk Nynorsk barnelitteraturpris i 1970 for sine oversettelser. Sammen med Zinken Hopp fikk han i 1984 den første Bastianprisen for oversettelser av barne- og ungdomslitteratur. Sammen med Solveig Muren Sanden fikk han fikk Kirke- og undervisningsdepartementets første tegneseriepris i 1973 for arbeidet med *Smørbukk* og *[[Tuss og troll]]*. Han fikk også departementets oversetterpris samme år for *Bak krigens kjerre* av Erik Christian Haugaard. Han var æresmedlem i *Smørbukks vener*.
## Referanser


## Eksterne lenker

* Om Johannes Farestveit i Norsk Oversetterleksikon
*
Audrey Rose

***Audrey Rose*** er en amerikansk thriller-grøsser fra 1977 regissert av Robert Wise. Filmen handler om Janice og Bill Templeton som lever et trygt familieliv med sin datter Ivy. Men lykken tar slutt når en fremmed mann ved navn Elliot dukker opp og hevder at Ivy egentlig er en reinkarnasjon av hans egen datter Audrey Rose, som døde i en bilulykke fem år tidligere. Hovedrollene spilles av Marsha Mason og Anthony Hopkins. Filmen er basert på ei bok med samme tittel, skrevet av Frank De Felitta. Han skrev også manus.

## Handling
Bill og hans kone Janice Templeton lever et privilegert liv på Manhattan sammen med deres 11 år gamle datter, Ivy. I løpet av en periode over flere uker begynner de å legge merke til at en fremmed person som følger etter dem på forskjellige offentlige steder, og Janice blir urolig når hun ser mannen følge etter henne og Ivy hjem en ettermiddag. Mannen avslører endelig seg selv som Elliot Hoover, en enkemann som mistet sin kone og lille datter, Audrey Rose, i en bilulykke i Pittsburgh. 

Paret blir enige om å spise middag sammen med Elliot, og han forklarer at han mener datteren deres, Ivy, er en reinkarnasjon av Audrey. Han gir dem detaljer om blant annet parets leilighet, og Ivy's soverom. Dessuten ble Ivy født bare noen få minutter etter at Audrey døde. Bill er skeptisk, og tror Elliot forsøker å utpresse familien. Han inviterer Elliot til deres leilighet, og legger til rette for at en advokat, lytter til samtalen deres i hemmelighet. Elliot insisterer på Ivy er reinkarnasjon av hans datter, og at Audrey brant i hjel i en bil-ulykke. Bill blir rasende på Elliot og tvinger ham ut, men Janice er mer sympatisk. 

En natt opplever Ivy mareritt. Janice, som ikke er i stand til å kontrollere henne, blir overrasket når Elliot plutselig dukker opp utenfor døren hennes. Han beroliger Ivy. Men Bill protesterer når han får vite om besøket. Senere forsvinner Elliot sammen med Ivy, men politiet oppdager raskt ham og Ivy og anklager ham for kidnapping av barn. Janice og Bill sender Ivy til en katolsk internatskole i New York. Men det blir igangsatt en rettssak hvor Elliot forsøker å overtale en jury om at hans handlinger var nødvendige for å gi fred til ånden etter hans datter Audrey. 

## Om filmen
Den amerikanske filmkritikeren Leonard Maltin gav den 2,5 av 4 stjerner.

*[[VG]]* gav den terningkast fem.

## I rollene
(utvalg)
* Marsha Mason – Janice Templeton
* John Beck – Bill Templeton
* Anthony Hopkins – Elliot Hoover
* Susan Swift – Ivy Templeton
* Norman Lloyd – Dr. Steven Lipscomb
* John Hillerman – Prosecutor Scott Velie
* Robert Walden – Brice Mack

## Referanser


## Eksterne lenker
*
Skotsk whisky

**Skotsk whisky** (engelsk: *Scotch whisky*; skotsk-gaelisk: *uisge-beatha na h-Alba*) er betegnelsen for whisky fra Skottland.

I henhold til britisk lovgivning skal en whisky blant annet oppfylle følgende vilkår for at den kan kalles *Scotch whisky*:

* Whiskyen skal være lagret i minst tre år på ekefat
* Lagringen ha skjedd på et tollregistrert lager i Skottland
* Alkoholprosenten skal være minst 40

## Whiskytyper
Skotsk whisky inndeles i følgende hovedtyper:

* Grain whisky, som er destillert kontinuerlig til høy alkoholstyrke på enten hvete eller mais – brukes til å blende med. Grainwhisky har lett kropp og smak, men er ikke nøytral, og den lagres på ekefat i minst tre år.
* Maltwhisky
* Blended whisky

## Skotske regioner

Skotsk whisky blir også gruppert etter det område som den er produsert i. Her inndeles tradisjonelt følgende områder:

* Highlands
* Speyside
* Lowlands
* Campbeltown
* Øya Islay
* Samt noen mindre øyer (for eksempel Isle of Skye, Jura og Orkney)

Inndelingen er dog uoffisiell – i motsetning til for eksempel kategoriseringen av konjakk-distrikter.

## Klassikerne
**Classic Malts of Scotland** er et utvalg av seks single malt-produkter som siden 1988 er blitt markedsført av *United Distillers and Vintners* (UDV). Alle seks "Classic Malts" tappes i "Distiller's Editions", som er lagret på spesielle fat.  

De seks whisky merkene er: Glenkinchie, Dalwhinnie, Cragganmore, Oban, Talisker og Lagavulin.

De utvalgte merkene representerer hver sin region og er sammensatt slik at noen karakteristiske trekk ved hvert område er representert.. *UDVs* regioner avviker noe fra andre kategoriseringer, blant annet fordi West Highland ble innført for å kunne skille mellom *Oban* og *Dalwhinnie.* Talisker er det eneste distilleriet på Isle of Skye.


Fil:Glenkinchie single malt Scotch whisky 12 year old.jpg|Glenkinchie single malt
Fil:Dalwhinnie Single Highland Malt 15 years old.jpg|Dalwhinnie single malt
Fil:Cragganmore bootle.JPG|Cragganmore single malt
Fil:Oban 14yo.jpg|Oban single malt
Fil:Talisker 18 blau voll.jpg|Talisker single malt
Fil:Lagavulin Single Islay Malt 16.jpg|Lagavulin single malt


## Referanser


## Litteratur
* Thomas, Lars: Whiskybogen (2007), Nyt Nordisk Forlag /Arnold Busck
Parlamentsvalget i Italia 2008

**Parlamentsvalget i Italia 2008** ble avholdt den 13. og 14. april 2008 Valget ble utlyst etter at president Giorgio Napolitano oppløste parlamentet den 6. februar i kjølvannet av regjeringskrisen der statsminister Romano Prodi tapte en avgjørende avstemning i senatet.

Valget ble vunnet av Silvio Berlusconi, som representerte den dominerende koalisjonen på høyresida. Hovedmotstanderen, Walter Veltroni som var den moderate venstresidas statsministerkandidat, innrømmte allerede kvelden den 14. april at han hadde tapt valget. Høyresida flertall i begge kamre. Det ligger derfor an til at Berlusconi kan danne sin tredje regjering.

## Valgordning
Det ble benyttet samme valgordning som ved parlamentsvalget i 2006, altså en ordning basert på forholdstallsvalg. Valgordningen tillot samtidig at partiene dannet formelle koalisjoner. Simpelt flertall av stemmene var nok til å sikre absolutt flertall i  deputertkammeret, grunnet en ordning som ga flertallsbonus til den seirende koalisjonen.

## Resultater for [[Italias deputertkammer|Deputertkammer]]et

## Resultater for [[Italias senat|Senatet]]

## Referanser
Vincent van den Berg

**Vincent van den Berg** (født 19. januar 1989 i Schiedam i Nederland) er en nederlandsk fotballspiller, som for tiden spiller for amatørligalaget Excelsior Maassluis. Han kan spille midtbane, ving eller angriper.

## Referanser


## Eksterne lenker
*
Fred Beardsley

**Frederick William Beardsley** (født 1856, død 1939) var en engelsk fotballspiller, hovedsakelig tilknyttet til stiftelsen av Arsenal.

## Referanser
Krasnyj Kholm

**Krasnyj Kholm** (russisk: Кра́сный Холм, oversatt: *Rød ås*) er en by i Tver oblast i Russland. Den ligger 160&nbsp;km nordøst for Tver. 

Krasnyj Kholm ble først nevnt i 1518, som landsbyen *Spas-na-Kholmu*. Landsbyen tilhørte Antoniev av St.&nbsp;Nikolai-klosteret til landområdet ble sekularisert i 1764. I 1776 fikk byen byrettigheter og sitt nåværende navn. Jernbanen mellom Rybinsk og St. Petersburg nådde Krasnyj Kholm i 1899, og satte fart på byens utvikling.

Ved bredden av elva Mologa, mindre enn tre kilometer fra Krasnyj Kholm, ligger ruinene av Antonievklosteret som ga opphav til byen. Klosterkatedralen ble bestilt av Andrej Bolsjoj i 1481. Den ble innviet i 1493 og ble ombygd i kalkstein et halvt århundre senere. Denne bygningen, som var den eldste i oblasten, ble lagt i grus av bolsjevikene. Den står fremdeles uten tak og forfallet fortsetter. 

## Demografi
Befolkningsutvikling:
:

## Referanser


## Eksterne lenker
* 
* Ruins of the Krasnokholmsky Monastery
Charlotte Fich

**Charlotte Fich** (født 1961) er en dansk skuespiller.

Charlotte Fich avsluttet sin utdannelse på Skuespillerskolen ved Aarhus Teater i 1989. Hun fikk sitt gjennombrudd i Danmarks Radio-TV-serien *[[Mordkommisjonen]]* (2000–2003). Hun er gift med filmregissøren Per Fly.

## Filmografi (utvalg)
### Spillefilm
* 2010 – *[[Hold om mig]]* 
* 2009 – *[[Headhunter (film)|Headhunter]]*
* 2008 – *[[To verdener (2008)|To verdener]]*  – Jette
* 2007 – *[[Kærlighed På Film]]* – Mette
* 2005 – *[[Drapet (film)|Drapet]]* – Lisbeth
* 2005 – *[[Kinamand]]* – Rie

### Kortfilm
* 1993 – *[[Kalder Katrine]]* 

### TV
* 2023 – *[[Huset (TV-serie)|Huset]]* – Gert
* 2021 – *[[Fredløs (TV-serie)|Fredløs]]* – Inge
* 2007 – *[[Forbrydelsen]]* – Advokat (1 episode, TV-serie)
* 2007 – *[[Mors dreng]]* – Principal
* 2006 – *[[Wallander – Dekkoperasjonen]]* – (Svensk tittel : *Wallander – Täckmanteln*) – Henrietta (TV-serie)
* 2000–2004 – *[[Mordkommisjonen]]* – Ingrid Dahl (32 episoder, TV-serie)
* 2003 – *[[Er du skidt, skat?]]* – Sisse Löfgreen, fedmeforsker (1 episode, TV-serie)
* 2003 – *[[Se dagens lys]]* – Gunhild, Blå Venn
* 2003 – *[[Som man behager]]* – Rosalinde
* 1999 – *[[Pas på mor]]* – Dagen derpå – Birgitte (TV-serie)
* 1999 – *[[Pas på mor]]*- Overraskelsen – Birgitte (TV-serie)
* 1997 – *[[Taxa (TV-serie)|Taxa]]* – Tina Jørgensen (1 episode, TV-serie)
* 1997 – *[[Deadline (TV)|Deadline]]*
* 1997 – *[[Det store flip]]* – Carla
* 1993 – *[[Jul i juleland]]* – Skovfeen (TV-serie)

## Priser
* 2008 – Bodilprisen for beste kvinnelige birolle for filmen *Kærlighed på Film*.
* 2006 – Bodilprisen for beste kvinnelige birolle for filmen *Drapet*.
* 2006 – Robertprisen for årets kvinnelige birolle for filmen *Drapet*.

## Referanser


## Eksterne lenker
*
Hommebåt

**Hommebåt** (**Hommeeka**) er en åpen båt i Blekinge og Skåne, Sverige, spesielt bygget for sin funksjon som en stor robåt for å sette ut bunngarn på grunne farvann. Disse bunngarnene ble kalt *ålhommor*, derav navnet på varianten av Blekingsekan.

## Hommebåten
I motsetning til de fleste variantene av båttypen blekingsekan er *hommebåten* nesten helt flatbunnet med grunn kjølbunn, slik at den var ikke mulig å seile. Denne store båten måtte roes ut til stedene der de sette ut og hentet opp bunngarnene i skjærgården. Størrelsen på båten er på mellom 16 og 20 fot i lengde eller ca. 5 til 6 meter.

I likhet med alle variantene av blekingsekan har det et akterspeil som en *speilgattede* båt, noe fallende ned mot bunnen, men ikke så mye. Akterspeilet ble redusert til bare et bredt stykke langt over vannet, men det antagelig er om de østskånske båtene av «den vestlige varianten».

Denne båttypen er ikke lenge i bruk.

## Se også
* Blekingseka

## Litteratur
* Skanse, Peter *Båtar i Blekinge* 1983 ISBN 91-970570-0-2

## Eksterne lenker
* Hommebåten
* Skånsk Hommebåt
Nurmijärvi

**Nurmijärvi** er en kommune i landskapet Nyland i Finland. Den grenser til Esbo, Vanda, Tusby, Hyvinge og Vichtis. Nurmijärvi ligger bare en halv time fra Helsingfors. Kommunens sentrum er Nurmijärvi kyrkby, og andre tettsteder i Nurmijärvi er Klövskog og Rajamäki. Kommunen er enspråklig finsk. Nurmijärvi hadde .

## Historie
Nurmijärvi ble egen kommune i 1605. Forfatteren Aleksis Kivi (1834–1872) ble født i tettstedet Palojoki. Kommunen har sitt navn etter innsjøen Nurmijärvi, men den ble delvis drenert i 1920-årene for å skaffe jord til landbruk. I 1950-årene ble den helt drenert. 

## Næringsliv
Av befolkningen er 63 prosent sysselsatte innen handel, transport og øvrige tjenester, 34 prosent innen industri og bygningsbransjen og 3 prosent innen landbruk. Flest ansatte har Nurmijärvi kommune, Altias, Teknos-Winter och Korsisaari.

## Referanser


## Eksterne lenker
* 
* ''Uppslagsverket Finland'', Nurmijärvi
* Kart
Sätteka

**Sätteka** er en åpen båt i Blekinge, Sverige benyttet til det kystnære fiskeriet som en variant av båttypen Blekingseka. Det er den minste varianten av blekingsekerne med seil og rigging.

## Sättekan
Som en seilførende, åpen båt på mellom 15 og 20 fot opptil cirka 5,9 meter i lengde var denne tatt i bruk til det kystnære fiskeri, spesielt med settegarn/stågarn etter sild. Det er den vanligste varianten av blekingsekan med én mast med spriseil, fokk og topp som kan tars ned ved behov, de minste kan roes med to årer, de største med fire årer. En beskrivelse av blekingsekan er nesten det samme som av en sätteka.

Som de fleste varianter av blekingsekan er denne båttypen nå et sjeldent syn på de sørsvenske kysttraktene.

## Se også
* Blekingseka

## Litteratur
* Skanse, Peter *Båtar i Blekinge* 1983 ISBN 91-970570-0-2
Grosse strasse

**Grosse strasse** (Große Straße) var planlagt som den sentrale aksen i arrangementskomplekset for rikspartidagene i Nürnberg.  Gaten var planlagt av arkitekten og nazisten Albert Speer og skulle bli 60 meter bred og 2 km lang.  1,5 km av gaten ble realisert, men på grunn av krigen ble aldri paradegaten tatt i bruk.

Gaten skulle gå fra det middelalderske Kaiserburgslottet til arrangementsområdet og forbinde ”Rikspartidagbyen Nürnberg” med det ”hellige romerske riket”. Den ble dekket med 1,2 m² store granittplater.  Størrelsen på granittplatene tilsvarer to prøyssiske ”stechschritt” og Grosse Strasse var spesialdesignet for store militære oppvisninger.

I tilknytning til gaten var det planlagt tribuneanlegg på hver side, slik at konstruksjonens bredde totalt ville bli 100 meter bred.

Etter den andre verdenskrig benyttet det amerikanske luftforsvaret gaten som militær flystripe frem til 1968.  Senere har gatene blitt brukt som bl.a. parkeringsplass for et kjøpesenter og for fotballarenaen til FC Nürnberg.

Fra 1991 til 1995 ble gaten restaurert.

## Se også
* Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

## Eksterne lenker
* Informasjon og bilder fra Grosse strasse
Liste over Brasils monarker

Under følger en **liste over [[Brasil|Brasils]] monarker**:

## Bakgrunn
Brasil var opprinnelig en portugisisk koloni. I 1808 hadde franske tropper under Napoleon I invadert Portugal. Kongehuset og hoffet hadde flyktet til Brasil. I 1815 ble Brasil oppgradert til kongedømme med den portugisiske kongen som monark. Den portugisiske staten fikk det offisielle navnet *Det forente kongedømmet Portugal, Brasil og Algarve*. I 1821 returnerte kongefamilien (under ledelse av Dom João VI) til Portugal. Året etter erklærte kronprins Dom Pedro I Brasil som selvstendig fra Portugal og lot seg krone til keiser. Keiserdømmet Brasil var et konstitusjonelt monarki som varte fra 1822 til 1889, da landet ble utropt til republikk. 

## Liste
* **[[Huset Bragança]]** 

## Kilder
*
Biostratigrafi

**Biostratigrafi** er en metode for relativ datering der man aldersbestemmer sedimentære bergarter ved hjelp av fossiler. 

Fossiler som ofte brukes til biostratigrafiske dateringer og korreleringer, er trilobitter og graptolitter, og mikrofossiler som dinoflaggellater, foraminiferer og ammonitter. Også andre levende organismer kan brukes til datering. Innen arkeologi er dendrokronologi en del brukt, der den absolutte alderen på trestolper kan fastslås ved hjel av distinkte mønstre av årringer i treet.

## Referanser
Lars Sund

**Lars Sund** (født 1953 i Jakobstad) er en i Sverige bosatt finlandssvensk forfatter. Han studerte engelsk, svensk og litteraturvitenskap ved Åbo Akademi og bosatte seg senere i Uppsala. 

Sunds litterære gjennombrudd kom i 1991 gjennom romanen *Colorado Avenue*, som ble den første delen i en trilogi der hovedrollene innehas av innbyggerne i det fiktive svenskösterbottniske tettstedet *Siklax*. Claes Olsson har senere filmet trilogiens to første bøker.

## Bibliografi
* *Ögonblick* 1974
* *Natten är ännu ung* 1975
* *Vinterhamn* 1983
* *Colorado Avenue* 1991
* *Lanthandlerskans son* 1997
* *Eriks bok* 2003
* *En lycklig liten ö* 2007
* *En morgontrött fågelskådares bekännelser, Dagboksblad maj-december* 2010

## Priser og utmerkelser
* Lundequistska bokhandelns litteraturpris 1991 
* Runebergsprisen 1992
* Tack för boken-medaljen 1993 for *Colorado Avenue*
* Lars Widdings pris 1998
* Statspriset för litteratur 2004 for *Eriks bok*

## Referanser


## Eksterne lenker
* Lars Sund  forfatterside hos S&S